b'\n_START_ARTICLE_\nRodbina Welf\n_START_SECTION_\nPoreklo\n_START_PARAGRAPH_\nRodbina Welf je starej\xc5\xa1a veja rodbine Este, katere najstarej\xc5\xa1i znani \xc4\x8dlani so \xc5\xbeiveli v Lombardiji v 9. stoletju. Zato se jih v\xc4\x8dasih imenuje Welf-Este. Najstarej\xc5\xa1i \xc4\x8dlan te veje je bil Welf IV. On je nasledil ozemlja starej\xc5\xa1e rodbine Welf po smrti strica, koro\xc5\xa1kega vojvode Welfa leta 1055. Leta 1070 je Welf IV. postal vojvoda Bavarske._NEWLINE_Welf V. se je poro\xc4\x8dil z grofico Matildo iz Toskane, ki je umrla brez otrok in mu zapustila ogromna posestva v Toskani, Ferrari, Modeni, Mantovi in Reggio Emilii, kar je igralo va\xc5\xbeno vlogo v investiturnem boju. Glede na to, da se je rodbina Welf tedaj postavila na stran pape\xc5\xbea Gregorja VII. proti rimsko-nem\xc5\xa1kemu cesarju Henriku IV., so bili prista\xc5\xa1i pape\xc5\xbea v Italiji poznani kot "Gvelfi" (glej Gvelfi in Gibelini).\n_START_SECTION_\nBavarska in Sa\xc5\xa1ka\n_START_PARAGRAPH_\nHenrik \xc4\x8crni, vojvoda Bavarske 1120\xe2\x80\x931126, je bil prvi od treh vojvod iz rodbine Welf s tem imenom. Njegov sin Henrik X. je bil zet in naslednik cesarja Lotarja iz Supplinburga in je postal tudi sa\xc5\xa1ki vojvoda po Lotarjevi smrti. Henrik Ponosni je bil favorit na volitvah za cesarja proti Konradu III. iz rodbine Hohenstaufen. Ostali princi su se ustra\xc5\xa1ili njegove prevelike mo\xc4\x8di in slabe narave, ter izbrali Konrada III., ki je na koncu Henriku odvzel vojvodstvo._NEWLINE_Henrik Lev je povrnil o\xc4\x8detovi dve vojvodstvi - Sa\xc5\xa1ko 1142, in Bavarsko 1156. Leta 1168 se je poro\xc4\x8dil z Matildo (1156\xe2\x80\x931189), h\xc4\x8derko kralja Henrika II. in Eleonore Akvitanske, sestre Riharda Levjesr\xc4\x8dnega. Po bitki pri Legnanu leta 1176, mu je cesar Friderik Barbarossa odvzel posesti, ki so jih razgrabili drugi velmo\xc5\xbeje Svetega rimskega cesarstva, Henrik pa je 1180 od\xc5\xa1el v izgnanstvo k tastu Henriku II. v Normandijo. V Nem\xc4\x8dijo se je vrnil tri leta kasneje in se leta pobotal s staufovskimi cesarji. Leta 1194 se je vrnil v precej manj\xc5\xa1o posest okoli Braunschweiga, kjer je umrl leta 1195.\n_START_SECTION_\nBraunschweig in Hanover\n_START_PARAGRAPH_\nHenrikov sin Otto iz Braunschweiga je bil izbran za kralja Rimljanov in okronan za rimsko-nem\xc5\xa1kega cesarja pod imenom Oton IV., Sveti rimski cesar S tem je izzval bes pape\xc5\xbea Inocenca III. in bil leta 1215 izob\xc4\x8den. Otto je bil prisiljen abdicirati s cesarskega prestola v korist Staufovca Friderika II._NEWLINE_Vnuk Henrika Leva, Ottov otrok, je postal vojvoda v delu Sa\xc5\xa1ke leta 1235, ozemlje je postalo znano kot Vojvodstvo Braunschweig-L\xc3\xbcneburg. Tam je umrl leta 1252.  Kne\xc5\xbeevina je bila v visokem srednjem veku ve\xc4\x8dkrat razdeljena med razli\xc4\x8dne linije rodbine Welf, vendar pa so se oblastniki \xc5\xa1e naprej naslavljali kot "vojvoda Braunschweig-L\xc3\xbcneburg" poleg "princ L\xc3\xbcnebur\xc5\xa1ki", "princ Wolfenb\xc3\xbcttelski", "princ Calenberg-G\xc3\xb6ttingenski" ali "princ of Grubenhagenski", itd . Welfska rodbina Braunschweig-L\xc3\xbcneburg je nadaljevala vladati v Hannovru vse do poraza Jurija V. Hannoverskega, avstrijskega zaveznika v avstrijsko-pruski vojni, nakar je Hannover anektirala Prusija. Posestva razli\xc4\x8dnih rodbinskih linij so se podedovala s stransko linijo, ko je neka dru\xc5\xbeina izumrla. Posamezne podrejene kne\xc5\xbeevine so nadaljevale do konca Svetega rimskega cesarstva leta 1806. Po kongresu na Dunaju 1814-1815 so ozemlja postala del Kraljevine Hannover in vojvodine Braunschweig._NEWLINE_Sam Hannover je postal kraljestvo 1814, ali je 1866. anektiran od Prusije. Starej\xc5\xa1a veja je nadaljevala vladati mnogo manj\xc5\xa1emu vojvodstvu Braunschweig-Wolfenb\xc3\xbcttel. Ta veja je izumrla leta 1884. \xc4\x8ceprav bi moral vojvodstvo naslediti angle\xc5\xa1ki vojvoda iz Cumberlanda, sin zadnjega hannoverskega kralja, je sum v njegovo lojalnost nem\xc5\xa1ki dr\xc5\xbeavi vojvodski prestol pustil prazen vse do leta 1913, ko se je Cumberlandov sin Ernst Avgust poro\xc4\x8dil s h\xc4\x8derjo cesarja Wilhelma II., ter tako nasledil vojvodstvo. Njegova vladavina je bila kratka, glede na kolaps monarhije v prvi svetovni vojni 1918._NEWLINE_Leta 1692 je poglavar stranske veje Calenberg postal cesarski volilni knez in postal poznan kot volilni knez Hannovra. Njegov sin Georg Ludwig je nasledil britanski prestol leta 1714 na osnovi Zakona o nasledstvu iz 1701. \xc4\x8clani rodbine Welf so vladali Veliki Britaniji do smrti kraljice Viktorije leta 1901. V Britaniji so bili znani kot rodbina Hannover._NEWLINE_Rodbina Welf obstoja \xc5\xa1e danes. Trenutni vodja je Ernst Avgust, znan kot tretji in trenutni soprog princese Caroline Mona\xc5\xa1ke.'